wannaphong/clean_thaiwikipedia huggingface dataset:
# เกาะเพรพาริส
เกาะเพรพาริส  เป็นเกาะในภาคย่างกุ้ง ประเทศพม่า เป็นส่วนหนึ่งในหมู่เกาะอันดามัน (ส่วนใหญ่เป็นดินแดนสหภาพของประเทศอินเดีย) ถือเป็นแนวแบ่งเขตระหว่างอ่าวเบงกอลกับทะเลอันดามัน เกาะนี้มีประชากร 50 คน และมีพื้นที่ทั้งหมด 

เกาะนี้อยู่ห่างจากแหลมนะกะริไปทางตะวันตกเฉียงใต้  ซึ่งเป็นจุดที่ใกล้ที่สุดบนแผ่นดินใหญ่ของประเทศพม่า และห่างจากย่างกุ้งไปทางใต้  และห่างจากหมู่เกาะโกโกทั้งห้า ที่อยู่ทางใต้ 

 ประวัติศาสตร์ 
ตามที่ผู้มาเยือนในคริสต์ศตวรรษที่ 19 กล่าวว่าเกาะนี้ไม่มีมนุษย์อาศัยอยู่ แต่มีลิงจำนวนมาก เกาะนี้เป็นของกรมทหารราบที่ 78 ของกองทัพสหราชอาณาจักร เมื่อวันที่ 5 พฤศจิกายน พ.ศ. 2359 เรือขนส่ง Frances Charlotte ชนโขดหินนอกชายฝั่ง ผู้โดยสารและลูกเรือส่วนใหญ่รอดชีวิตได้เมื่อมีการพบแหล่งน้ำจืดและพักอยู่เพียงช่วงสั้น ๆThe 78th Highlanders or Ross-Shire Buffs เรือสินค้า Prince Blucher มาถึงในวันที่ 10 พฤศจิกายน และระหว่างวันที่ 11 ถึง 14 พฤศจิกายน สามารถช่วยเหลือผู้ชาย ผู้หญิง และเด็กได้ประมาณ 316 คน สภาพอากาศและความเสียหายของเรือ Prince Blucher ทำให้ไม่สามารถช่วยเหลือได้อีกร้อยคน  รัฐบาลเบงกอลจึงส่งเรือลาดตระเวนสองลำมาช่วยเหลือส่วนที่เหลือNaval Chronicle, vol. 38, pp.54-60.

 ภูมิศาสตร์ 
เกาะเพรพาริสตั้งอยู่ทางเหนือสุดของหมู่เกาะอันดามัน เกาะนี้มีความยาว  และมีความกว้างสูงสุด  ปกคลุมไปด้วยป่าทึบและมีทางลาดที่ไม่ชันจนสูงถึง Prostar Sailing Directions 2005 India & Bay of Bengal Enroute By National Geo-spatial-intelligence Agency
เกาะวัวและเกาะลูกวัว
กลุ่มเกาะเล็ก 3 เกาะที่มียอดราบ สูง  ห่างออกไปทางเหนือ Nautical
เกาะโขดหินตะวันตก
กลุ่มเกาะเล็ก 3 เกาะ สูง  ห่างออกไปทางตะวันตก 
ยอดเพรพาริส
เป็นหินสูง  ห่างออกไปทางใต้ 

 พืชและสัตว์ 
เกาะปกคลุมไปด้วยต้นไม้เตี้ยและพุ่มไม้ มีพรรณไม้ปกคลุมเป็นส่วนใหญ่Crawfurd, John, Journal of an Embassy from the Governor-General of India to the Courts of Siam and Cochin China, 1830

 การบริหาร 
เกาะนี้อยู่ภายใต้เขตการปกครองท้องถิ่นของหมู่เกาะโกโก

 ประชากร 
เกาะนี้มีประชากรประมาณ 50 คนที่ประกอบอาชีพเกษตรกรรมและประมงขนาดเล็กมาก เพื่อการบริโภคในท้องถิ่นเป็นหลัก เป็นส่วนหนึ่งของกองทหารที่อาศัยอยู่ในด่านชายแดนอันห่างไกล

 การคมนาคม 
ชายหาดหลายแห่งสามารถรองรับเรือขนส่งสินค้าขนาดเล็กได้ มีลานจอดเฮลิคอปเตอร์ขนาดเล็กสำหรับตั้งถิ่นฐาน
# ไดกิ ฮาชิโอกะ
ไดกิ ฮาชิโอกะ  เป็นนักฟุตบอลอาชีพชาวญี่ปุ่น ซึ่งเล่นตำแหน่งแบ็คขวาให้กับสโมสรในพรีเมียร์ลีกชื่อ ลูตันทาวน์และทีมชาติญี่ปุ่น

 สถิติอาชีพ 
 สโมรสร 

+ การลงเล่นและประตูแบ่งตามสโมสร ฤดูกาล และรายการแข่งขันสโมสรฤดุกาลลีกเนชันแนลคัพลีกคัพคอนติเนนตัลรวมดิวิชั่นจำนวนนัดจำนวนประตูจำนวนนัดจำนวนประตูจำนวนนัดจำนวนประตูจำนวนนัดจำนวนประตูจำนวนนัดจำนวนประตูอูราวะ เรดไดมอนส์2017เจลีก ดิวิชัน 100002000202018เจลีก ดิวิชัน 12514050003402019เจลีก ดิวิชัน 11821050822842020เจลีก ดิวิชัน 1311001000321ทั้งหมด7445013082965ซินต์-ทรุยเดน (ยืมตัว)2020–21เบลเยียมโปรลีก6000––60ซินต์-ทรุยเดน2021–22เบลเยียมโปรลีก30010––3102022–23เบลเยียมโปรลีก32030––3502023–24เบลเยียมโปรลีก18210––192ทั้งหมด802500000852ลูตันทาวน์2023–24พรีเมียร์ลีก3010––40ทั้งหมด164611080821908
# กุอั๋น
กุอั๋น (มีบทบาทในช่วง ค.ศ. 249–263) มีชื่อในภาษาจีนกลางว่า โกว อาน  เป็นขุนพลของรัฐจ๊กก๊กในยุคสามก๊กของจีน ภายหลังสวามิภักดิ์เข้าด้วยรัฐวุยก๊ก

 ประวัติ 

กุอั๋นแต่เดิมมีตำแหน่งเป็นขุนพลรักษาค่ายใหญ่ (牙門將 หยาเหมินเจี้ยง) ของรัฐจ๊กก๊ก

ในปี ค.ศ. 249 ฤดูใบไม้ร่วง กุอั๋นและลิหิม (李歆 หลี่ ซิน) ติดตามเกียงอุยในการนำทัพจ๊กก๊กโจมตีมณฑลยงจิ๋วในอาณาเขตของวุยก๊ก เกียงอุยส่งกุอั๋นและลิหิมไปสร้างป้อมปราการ 2 แห่งที่เขาก๊กสัน (麴山 ชฺวีชาน; ทางตะวันออกเฉียงใต้ของอำเภอหมิน มณฑลกานซู่ในปัจจุบัน) และให้ทั้งคู่รักษาป้อมปราการทั้งสองไว้ แต่ต้านท่ายขุนพลวุยก๊กใช้อุบายตัดทางลำเลียงเสบียง ทำให้ภายในป้อมปราการขาดเสบียงอาหารและไม่อาจรอกำลังเสริมได้(十二年春正月，魏誅大將軍曹爽等，右將軍夏侯霸來降。) จดหมายเหตุสามก๊ก เล่มที่ 33.(初，右將軍夏侯霸為曹爽所厚，以其父淵死於蜀，常切齒有報仇之志，為討蜀護軍，屯於隴西，統屬征西。征西將軍夏侯玄，霸之從子，爽之外弟也。爽旣誅，司馬懿召玄詣京師，以雍州刺史郭淮代之。霸素與淮不叶，以為禍必相及，大懼，遂奔漢。) จือจื้อทงเจี้ยน เล่มที่ 75. กุอั๋นและลิหิมจึงตัดสินใจยอมจำนนต่อวุยก๊ก(秋，衞將軍姜維出攻雍州，不克而還。將軍句安、李韶降魏。) จดหมายเหตุสามก๊ก เล่มที่ 33.

ในปี ค.ศ. 263 จงโฮยยกทัพโจมตีจ๊กก๊ก (การพิชิตจ๊กก๊กของวุยก๊ก) กุอั๋นได้เข้าร่วมรบในฐานะขุนพลของวุยก๊ก(臣輒遣司馬夏侯咸、護軍胡烈等，經從劍閣，出新都、大渡截其前，參軍爰𩇕、將軍句安等躡其後，參軍皇甫闓、將軍王買等從涪南出衝其腹，臣據涪縣為東西勢援。) จดหมายเหตุสามก๊ก เล่มที่ 28.
# ลิหิม
ลิหิม มีชื่อในภาษาจีนกลางว่า หลี่ ซิน  หรืออีกชื่อว่า หลี่ เฉา  เป็นขุนพลของรัฐจ๊กก๊กในยุคสามก๊กของจีน ภายหลังสวามิภักดิ์เข้าด้วยรัฐวุยก๊ก

 ประวัติ 

ลิหิมแต่เดิมมีตำแหน่งเป็นขุนพลรักษาค่ายใหญ่ (牙門將 หยาเหมินเจี้ยง) ของรัฐจ๊กก๊ก

ในปี ค.ศ. 249 ฤดูใบไม้ร่วง ลิหิมและกุอั๋น (句安 โกว อาน) ติดตามเกียงอุยในการนำทัพจ๊กก๊กโจมตีมณฑลยงจิ๋วในอาณาเขตของวุยก๊ก เกียงอุยส่งกุอั๋นและลิหิมไปสร้างป้อมปราการ 2 แห่งที่เขาก๊กสัน (麴山 ชฺวีชาน; ทางตะวันออกเฉียงใต้ของอำเภอหมิน มณฑลกานซู่ในปัจจุบัน) และให้ทั้งคู่รักษาป้อมปราการทั้งสองไว้ แต่ต้านท่ายขุนพลวุยก๊กใช้อุบายตัดทางเสบียง ทำให้ภายในป้อมปราการขาดเสบียงอาหารและไม่อาจรอกำลังเสริมได้(十二年春正月，魏誅大將軍曹爽等，右將軍夏侯霸來降。) จดหมายเหตุสามก๊ก เล่มที่ 33.(初，右將軍夏侯霸為曹爽所厚，以其父淵死於蜀，常切齒有報仇之志，為討蜀護軍，屯於隴西，統屬征西。征西將軍夏侯玄，霸之從子，爽之外弟也。爽旣誅，司馬懿召玄詣京師，以雍州刺史郭淮代之。霸素與淮不叶，以為禍必相及，大懼，遂奔漢。) จือจื้อทงเจี้ยน เล่มที่ 75. ลิหิมและกุอั๋นจึงตัดสินใจยอมจำนนต่อวุยก๊ก(秋，衞將軍姜維出攻雍州，不克而還。將軍句安、李韶降魏。) จดหมายเหตุสามก๊ก เล่มที่ 33.

 ในนิยายสามก๊ก 
ในนิยายอิงประวัติศาสตร์เรื่องสามก๊กในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในตอนที่ 107 ภายหลังจากต้านท่ายตัดทางน้ำที่เขาก๊กสันแล้วล้อมป้อมปราการที่ลิหิมและกุอั๋นรักษาอยู่ ลิหิมจึงนำทหารตีฝ่าวงล้อมออกไปและปะทะเข้ากับทหารของต้านท่าย ลิหิมตีฝ่าวงล้อมออกไปได้แต่ก็บาดเจ็บหนัก เมื่อลิหิมไปพบกับเกียงอุย เกียงอุยจึงให้คนพาลิหิมกลับไปรักษาตัวที่นครเซงโต๋ (成都 เฉิงตู)(卻說李歆撞出重圍，從西山小路行了兩日，正迎着姜維人馬。歆下馬伏地告曰：「麴山二城，皆被魏兵圍困，絶了水道。幸得天降大雪，因此化雪度日。甚是危急。」維曰：「吾非來遲；為聚羌兵未到，因此誤了。」遂令人送李歆入川養病。) สามก๊ก (ซันกั๋วเหยี่ยนอี้) ตอนที่ 90.(ฝ่ายตัวลิหิมถูกอาวุธเจ็บชํ้าเปนหลายแห่งหนีออกไปได้ ขี่ม้าไปตามเชิงเขาเสสันเวลากลางคืนมืดนัก หารู้ที่จะหานํ้ากินไม่ ได้กินแต่นํ้าค้าง อดอาหารไปถึงสองวันจึงพบกองทัพเกียงอุย ลงจากม้าแล้วเข้าไปหาเกียงอุยจึงแจ้งเนื้อความทั้งปวงให้ฟัง เกียงอุยจึงว่ามิใช่ว่าข้าจะนอนใจ เตรียมกองทัพแล้วจะรีบยกมา ช้าอยู่ทั้งนี้เพราะคอยท่ากองทัพเมืองเกี๋ยงไม่เห็นมาเลย ว่าแล้วให้ทหารส่งตัวลิหิมไปรักษาตัวณเมืองเสฉวน)  ส่วนกุอั๋นอยู่ที่ก๊กสันเฝ้ารอกำลังเสริมของเกียงอุย เมื่อเห็นว่าไม่มาจึงตัดสินใจประตูยอมจำนนต่อทัพวุยก๊ก
# กีฬาฟุตบอลในโอลิมปิกฤดูร้อน 2024 – ทีมชาย – กลุ่มเอ
กลุ่มเอ ของฟุตบอลชาย ใน โอลิมปิกฤดูร้อน 2024 จะแข่งขันตั้งแต่วันที่ 24 ถึง 30 กรกฎาคม ค.ศ. 2024 กลุ่มประกอบด้วย ฝรั่งเศส, กินี, นิวซีแลนด์ และ สหรัฐ สองทีมอันดับแรกจะได้ผ่านเข้าสู่รอบแพ้คัดออก

 ทีม 
 อันดับจับฉลาก ทีม โถ สมาพันธ์ วิธีการคัดเลือก วันที่ผ่านคัดเลือก การปรากฏตัวในโอลิมปิก การปรากฏตัวครั้งล่าสุด ผลงานดีที่สุดครั้งก่อนหน้า A1    1  UEFA  เจ้าภาพ    14  2020  เหรียญทอง (1984) A2    3  CONCACAF  สองอันดับแรกในฟุตบอลชิงแชมป์คอนคาแคฟ รุ่นอายุไม่เกิน 20 ปี 2022  1 กรกฎาคม 2022  15  2008  เหรียญเงิน (1904) A3    4  CAF  ผู้ชนะเพลย์ออฟ AFC–CAF  9 พฤษภาคม 2024  2  1968  อันดับที่ 11 (1968) A4    2  OFC  ผู้ชนะฟุตบอลชายรอบคัดเลือกโอลิมปิกโซนโอเชียเนีย 2023  9 กันยายน 2023  4  2020  อันดับที่ 6 (2020)

ตารางคะแนน

ใน รอบก่อนรองชนะเลิศ,
ชนะเลิศของกลุ่ม เอ, ฝรั่งเศส ผ่านเข้าไปเล่นพบกับรองชนะเลิศของ กลุ่ม บี, อาร์เจนตินา.
รองชนะเลิศของกลุ่ม เอ, สหรัฐ ผ่านเข้าไปเล่นพบกับชนะเลิศของกลุ่ม บี, โมร็อกโก.

แมตช์

กินี พบ นิวซีแลนด์

ฝรั่งเศส พบ สหรัฐ

นิวซีแลนด์ พบ สหรัฐ

ฝรั่งเศส พบ กินี

นิวซีแลนด์ พบ ฝรั่งเศส

สหรัฐ พบ กินี
# ตราลูกเสือ
thumb|upright|ตรา "กลางแจ้ง" จากสมาคมลูกเสือแห่งสหราชอาณาจักร
ตราลูกเสือ  ถูกประดับอยู่บนเครื่องแบบของสมาชิกองค์กรลูกเสือทั่วโลก เพื่อแสดงถึงความเป็นสมาชิกและความสำเร็จ ซึ่งมีตราที่หลากหลาย ไม่เพียงแต่ระหว่างองค์กรลูกเสือระดับชาติต่าง ๆ เท่านั้น แต่ยังอยู่ในส่วนของโครงการด้วย

 ความเป็นมา 
ปัจจุบันแผ่นปะเกือบทั้งหมดทำจากผ้าและเย็บติดบนเสื้อเครื่องแบบ โดยทั่วไป มีตราลูกเสือ 4 รูปแบบที่สมาชิกลูกเสือประดับ ได้แก่
 เอกลักษณ์ของกลุ่ม (Group identity) - ลูกเสืออยู่ในแผนกย่อยภายในองค์กรระดับชาติ และติดป้ายระบุว่ากลุ่มลูกเสือ เขตลูกเสือ สภาลูกเสือ หรือแผนกอื่น ๆ
 รางวัลความก้าวหน้า (Progressive award) - แต่ละส่วนของลูกเสือ มีโครงการมอบรางวัลระยะยาวจำนวนหนึ่ง ซึ่งให้รางวัลถึงความสามารถที่โดดเด่นทั้งด้านของวิชาลูกเสือ การบริการ และการผจญภัย
 รางวัลกิจกรรมหรือความสามารถ (Activity or proficiency award) - ลูกเสือสามารถทำกิจกรรมได้จำนวนมาก และเมื่อเสร็จสิ้นตามหลักเกณฑ์ที่กำหนด จะได้รับรางวัลสำหรับกิจกรรมเหล่านี้
 ตราพิเศษ / ตรากิจกรรม (Special/event badge) - บางครั้ง ลูกเสือสามารถประดับแผ่นปะกิจกรรมพิเศษได้ เช่น งานชุมนุมลูกเสือโลก
# นูรัต
นูรัต  เป็นเมืองเล็ก ๆ ตั้งอยู่ทางทิศตะวันตกเฉียงใต้ของรัฐวิกทอเรีย ประเทศออสเตรเลีย มีระยะห่างประมาณ 211 กิโลเมตรทางตะวันตกของเมืองเมลเบิร์น โดยตัวเมืองนูรัตนั้นถูกสร้างขึ้นมาบนฐานของภูเขาไฟนูรัตที่ดับสนิทไปแล้ว ชื่อของเมืองนั้นคาดว่ามาจากชื่อของหัวหน้าเผ่าพื้นเมือง

 ประชากรศาสตร์ 
ประชากรของนูรัตในปีต่าง ๆ โดยประชากรจำนวน 50.9% เป็นเพศชาย ส่วนอีก 49.1% เป็นเพศหญิง
 ปี (ค.ศ.)  ประชากร 1996  249 2006  251 2011  167 2016  333
# โจวุนซก
โจวุนซก(มีนางคนหนึ่งเปนบุตรแฮฮัวเหลง เปนเมียโจวุนซกน้องโจซอง โจวุนซกตายนานแล้ว นางนั้นเปนหม้ายมีบุตรชายคนหนึ่ง)  (เสียชีวิตก่อนปี ค.ศ. 249) มีชื่อในภาษาจีนกลางว่า เฉา เหวินชู  เป็นผู้สูงศักดิ์ของรัฐวุยก๊กในยุคสามก๊กของจีน เป็นสามีของแฮฮัวเหลง (夏侯令女 เซี่ยโหวลิ่ง-นฺหวี่)

 ประวัติ 
โจวุนซกเป็นชาวอำเภอเจียวก๋วน (譙縣 เฉียวเซี่ยน) ราชรัฐไพก๊ก (沛國 เพ่ย์กั๋ว) ซึ่งปัจจุบันคือนครปั๋วโจว มณฑลอานฮุย เป็นลูกพี่ลูกน้องของโจซองผู้เป็นผู้สำเร็จราชการแทนพระองค์แห่งวุยก๊กในรัชสมัยจักรพรรดิโจฮองและมีตำแหน่งเป็นมหาขุนพล (大將軍 ต้าเจียงจฺวิน) โดยโจวุนซกมีอายุน้อยกว่าโจซอง โจวุนซกสมรสกับแฮฮัวเหลงบุตรสาวของเซี่ยโหว เหวินหนิง (夏侯文寧) ซึ่งเป็นชาวอำเภอเจียวก๋วนเช่นกัน(爽從弟文叔，妻譙郡夏侯文寧之女，名令女。) อรรถาธิบายจากเลี่ย-นฺหวี่จฺว้านในจดหมายเหตุสามก๊ก เล่มที่ 9.

โจวุนซกเสียชีวิตก่อนเวลาอันควร เวลานั้นแฮฮัวเหลงยังสาวและไม่มีบุตรด้วยกันกับโจวุนซก แต่แฮฮัวเหลงก็แสดงความซื่อสัตย์ต่อตระกูลโจโดยยอมตัดผมและเฉือนหูของตนเองเพื่อแสดงการปฏิเสธการแต่งงานเข้าตระกูลใหม่(文叔早死，服闋，自以年少無子，恐家必嫁己，乃斷髮以爲信。) อรรถาธิบายจากเลี่ย-นฺหวี่จฺว้านในจดหมายเหตุสามก๊ก เล่มที่ 9. ต่อมาในปี ค.ศ. 249 โจซองที่เป็นลูกพี่ลูกน้องของโจวุนซกถูกสุมาอี้ที่เป็นผู้สำเร็จราชการร่วมก่อรัฐประหารยึดอำนาจและถูกประหารชีวิตพร้อมครอบครัว แฮฮัวเหลงเฉือนจมูกของตนเองเพื่อแสดงออกซึ่งความซื่อสัตย์ต่อครอบครัวของโจวุนซกสามีผู้ล่วงลับ เมื่อสุมาอี้ได้ยินเรื่องการกระทำอันกล้าหาญของแฮฮัวเหลงก็ชื่นชมความซื่อสัตย์ของแฮฮัวเหลง และอนุญาตให้แฮฮัวเหลงรับบุตรบุญธรรมที่เป็นญาติของโจซองเพื่อให้สืบเชื้อสายของตระกูลโจต่อไป
# แผ่นดินไหวในฮวาเหลียน ค.ศ. 2024
เมื่อวันที่ 3 เมษายน ค.ศ. 2024 (พ.ศ. 2567) เกิดแผ่นดินไหวขนาด 7.5 ศูนย์กลางห่างจากนครฮวาเหลียน ประเทศไต้หวัน (สาธารณรัฐจีน) ไปในทะเลทางตะวันออกเฉียงใต้ 25 กม. แผ่นดินไหวในครั้งนี้รุนแรงที่สุดในไต้หวันนับตั้งแต่แผ่นดินไหวในจี๋จี๋ พ.ศ. 2542 ส่งผลให้เกิดอาฟเตอร์ช็อกตามมาไม่ต่ำกว่า 5 ครั้ง

 สถานภาพทางธรณีแปรสัณฐาน 
ประเทศไต้หวันมีประเทศการเกิดแผ่นดินไหวหลายครั้งเนื่องมาจากว่าเกาะไต้หวันนี้ตั้งอยู่บริเวณขอบเขตแผ่นธรณีเคลื่อนที่เข้าหากันแผ่นทะเลฟิลิปปินชนกับแผ่นยูเรเชีย แผ่นเปลือกโลกทั้งสองเคลื่อนที่เข้าหากันที่อัตรา 75 มิลลิเมตร (3.0 นิ้ว) ต่อปี ในบริเวณทางใต้ของเกาะไต้หวันแผ่นเปลือกโลกยูเรเชียกำลังมุดตัวลงใต้แผ่นทะเลฟิลิปปิน ทำให้เกิดภูมิลักษณ์หมู่เกาะรูปโค้งมีส่วนโค้งภูเขาไฟลูซอนทางตอนใต้เป็นที่ซึ่งเกิดการมุดตัวของเปลือกโลกในมหาสมุทร ในบริเวณทางตอนเหนือมีส่วนโค้งริวกิวเกิดจากแผ่นทะเลฟิลิปปินส์มุดตัวเข้าใต้แผ่นยูเรเซียน

 แผ่นดินไหว 
170px|thumb|left|แผนที่ความรุนแรงแผ่นดินไหว (USGS)
แผ่นดินไหวมีความรุนแรงตาม CWB สูงสุดที่ 6+ วัดได้ที่นครฮวาเหลียน ในเมืองไทเปวัดได้ที่ระดับ 5-  หลังจากแผ่นดินไหวหลักเกิดอาฟเตอร์ช็อกตามมาขนาด 6.5 เมื่อเวลา 08:11 น (ตามเวลาในประเทศไต้หวัน) และขนาด 5.7 ในเวลาต่อมา แรงสั่นสะเทือนของแผ่นดินไหวสามารถรู้สึกไปไกลถึงเซี่ยงไฮ้และอีกหลายเมืองในมณฑลฝูเจี้ยน ประเทศจีน แผ่นดินไหวในครั้งนี้รุนแรงที่สุดในไต้หวันนับตั้งแต่แผ่นดินไหวในจี๋จี๋ พ.ศ. 2542 ซึ่งวัดได้ขนาด  7.7 ในเวลานั้น 

แผ่นดินไหวมีความรุนแรงสูงสุด 6+ ตามมาตราความรุนแรงคลื่นไหวสะเทือนของสำนักงานอุตุนิยมวิทยากลางไต้หวันที่นครฮวาเหลียน ในกรุงไทเปวัดได้ระดับ 5-  และเกือบทั่วเกาะไต้หวันสามารถวัดได้ในระดับ 4 ยกเว้นทางตอนใต้ของเกาะที่วัดได้ประมาณ 2 - 3  ผลจากแรงสั่นสะเทือนในครั้งนี้สามารถรับรู้ได้ในประเทศจีนบริเวณมณฑลฝูเจี้ยน มณฑลเจียงซู และสามารถรับรู้ได้ถึงเขตบริหารพิเศษฮ่องกง ในประเทศญี่ปุ่นนั้นสามารถวัดความรุนแรงได้ระดับ 4 ในมาตราความรุนแรงคลื่นไหวสะเทือนของสำนักงานอุตุนิยมวิทยาญี่ปุ่นบนเกาะโยนากูนิ จังหวัดโอกินาวะ

 สึนามิ 
สำนักงานอุตุนิยมวิทยาญี่ปุ่นได้ออกคำเตือนภัยสึนามิในจังหวัดโอกินาวะคาดว่าคลื่นจะสูง 3 เมตร (9.8 ฟุต) ต่อมาถูกปรับระดับลดลงเป็นเฝ้าระวังสึนามิควดว่าคลื่นจะสูง 1 เมตร ในเวลาต่อมาสามารถบันทึกความสูงของคลื่นได้ขนาด 30 ซม. (12 นิ้ว) ที่เกาะโยนากูนิหลังจากแผ่นดินไหวได้ 15 นาทีและควดการว่าจะคลื่นสึนามิตามแนวเกาะมิยาโกะและเกาะยาเอยามะเหตุนี้เที่ยวบินระหว่างจังหวัดโอกินาวะและจังหวัดคาโงชิมะจึงถูกระงับชั่วคราว มีการอพยพผู้โดยสารจากท่าอากาศยานนาฮะไปชั้นสาม
 อ้างอิง
# แผ่นปะปลุกใจ
แผ่นปะปลุกใจ หรือ แผ่นปะสร้างขวัญกำลังใจ  เป็นเครื่องหมายสำหรับประดับทางการทหารที่มีภาพและสำนวนที่ตลกขบขัน สามารถใช้เพื่อระบุตัวตนของหน่วยใดหน่วยหนึ่งได้ เช่น กองพลหรือกองพลน้อย และได้รับการออกแบบเพื่อสร้างความเป็นอันหนึ่งอันเดียวกันของหน่วยทหาร แผ่นปะปลุกใจมักจะไม่ได้รับการยอมรับและอนุญาตโดยตรงจากกองทัพให้สวมเครื่องแบบปฏิบัติการ แต่ก็มักจะพบอยู่บนชุดหรืออุปกรณ์ของทหาร

ปัจจุบันมีการใช้งานโดยพลเรือนด้วยเพื่อบ่งบอกถึงไลฟ์สไตล์ส่วนบุคคลสำหรับผู้ชื่นชอบอุปกรณ์ทางการทหาร

 ประวัติ 
แผ่นปะปลุกใจ เป็นส่วนหนึ่งของประวัติศาสตร์การทหารและมีความสำคัญทางวัฒนธรรมสำหรับทหารและเจ้าหน้าที่บังคับใช้กฎหมาย แผ่นปะปลุกใจมีต้นกำเนิดมาจากกองทัพบกสหราชอาณาจักรก่อนสงครามโลกครั้งที่หนึ่ง ซึ่งเรียกแผ่นปะเหล่านี้ว่า "แผ่นปะรบ" (battle patch) ส่วนใหญ่ใช้เพื่อระบุพันธมิตรและหน่วยศัตรู โดยการออกแบบบางชิ้นจะสามารถช่วยจำแนกอย่างเด่นชัดได้ว่าทหารนายนั้นสังกัดในหน่วยใด

ในช่วงคริสต์ทศวรรษที่ 1920 แผ่นปะนี้มีเอกลักษณ์เฉพาะตัวมากขึ้น บ่งบอกความเป็นบุคคลและได้รับความนิยมอย่างกว้างขวาง มันกลายเป็นสิ่งของสะสมและแลกเปลี่ยน ทำให้พลเรือนมีความใกล้ชิดกับบุคลากรทางทหารมากขึ้น และทำให้เจ้าหน้าที่บังคับใช้กฎหมายเข้าถึงแผ่นปะลักษณะนี้ได้ง่ายขึ้น

กองพลทหารราบที่ 81 สมยาแมวป่า ได้สร้างแผ่นปะปลุกใจของกองทัพบกสหรัฐชุดแรกขึ้นในช่วงสงครามโลกครั้งที่หนึ่ง นายทหารบกเสนอว่าควรสร้างแผ่นปะเพื่อช่วยสร้างความรับรู้ของกองพบให้เด่นชัดขึ้น โดยเครื่องหมายดังกล่าวได้รับการอนุมัติให้ใช้งานเพื่อช่วยสร้างขวัญกำลังใจและปลุกใจทหารในหน่วย หลังจากนั้นไม่นาน นายพล จอห์น เจ. เพอร์ชิง ได้เสนอให้ทุกกองพลสร้างและประดับแผ่นปะที่เป็นสัญลักษณ์เฉพาะของแต่ละกองพลขึ้นมา

 คดีความเครื่องหมายการค้า 

เมื่อวันที่ 31 สิงหาคม พ.ศ. 2563 มีการยื่นฟ้องจำเลย 281 ราย ฐานใช้คำว่า "morale patch" เป็นคดีหมายเลข 20cv04776 ในศาลเขตทางตอนเหนือของรัฐอิลลินอยส์ ในปี พ.ศ. 2559 บริษัท Morale Patch Armory LLC ได้จดทะเบียนเครื่องหมายการค้าคำว่า "MORALE PATCH" เพื่อการใช้งานเชิงพาณิชย์ และได้ยื่นคำร้องเรื่องการละเมิดเครื่องหมายการค้า คดีดังกล่าวมุ่งเน้นไปที่บริษัทที่เจ้าของเป็นทหารผ่านศึก ผู้ผลิตอุปกรณ์ยุทธวิธี และการผลิตขนาดเล็กบนอินเทอร์เน็ต โดย Morale Patch Armory LLC เป็นเจ้าของโดย ฮูลิโอ เมดินา ซึ่งเป็นทหารผ่านศึกกองทัพอากาศ

เมื่อวันที่ 10 กันยายน พ.ศ. 2563 บริษัท Prometheus Design Werx ได้ยื่นคำร้องเพื่อยกเลิกเครื่องหมายการค้า "MORALE PATCH"
thumb|คดีความดังกล่าวเมื่อวันที่ 16 กันยายน พ.ศ. 2563 นิตยสาร The Military Times ได้ตีพิมพ์บทความอธิบายรายละเอียดของคดีความ

เมื่อวันที่ 18 สิงหาคม พ.ศ. 2565 คณะกรรมการพิจารณาคดีและอุทธรณ์เครื่องหมายการค้า ได้ยกเลิกเครื่องหมายการค้าดังกล่าว
# ตราสัญลักษณ์ตะมะดอ
ตราสัญลักษณ์ตะมะดอ  หรือตราสัญลักษณ์เต็มของกองทัพพม่าใช้เป็นหน้าหมวกA photo by AFP ดวงตราอย่างเป็นทางการA certificate of honour signed by Commander-in-Chief of Defence Services, 4 November 2017A certificate of honour signed by Commander-in-Chief of Defence Services, 24 February 2018 และโลโก้The 2nd Thailand - Myanmar Military Cultural ExchangeThe 3rd Thailand - Myanmar Military Cultural Exchange

 ประวัติ 

 พ.ศ. 2491–2519 
ตราสัญลักษณ์แรกของกองทัพพม่าหลังได้รับเอกราช (บามา ตะมะดอ) เป็นผลงานที่สืบเนื่องมาจากตราประจำรัฐของประเทศพม่าในขณะนั้น วงกลมของ สมัคฆันัง ตะโป สุโข (samaggānaṃ tapo sukho)  จากตราประทับของรัฐ ถูกแทนที่ด้วยโล่ในตราสัญลักษณ์ตะมะดอBurmese Army Officers Brass Cap Badge Firmin London Burma

 พ.ศ. 2519–2533 

ตราประทับของรัฐมีการเปลี่ยนแปลงในปี พ.ศ. 2517 และตราสัญลักษณ์ของกองทัพพม่าก็เปลี่ยนไปในอีกไม่กี่ปีต่อมา (ไม่ใช่ในทันที) ตราสัญลักษณ์ใหม่ในขณะนั้นคือแผนที่สีแดงของประเทศที่ล้อมรอบด้วยล้อเฟืองและหูนาข้าวที่มีดาวด้านบน (ซึ่งเป็นสัญลักษณ์ที่เพิ่มเข้าไปในตราประทับของรัฐด้วย) แทนที่จะใช้ชื่อประเทศ กองทัพพม่าเริ่มใส่คำขวัญลงบนตราสัญลักษณ์ นอกจากนี้ยังไม่รวมสิงโตที่รวมอยู่ในตัวเดิมด้วยhttp://www.hubert-herald.nl/MyanmarAF_bestanden/image011.jpg

 ระเบียงภาพ
# ลูกยอด
ลูกยอด เป็นภาพยนตร์ไทยแนวดราม่า โลดโผน โรแมนติก ปี 2514 สร้างโดยวิเศษโกมลภาพยนตร์ จากการกำกับของ จารุกร ซึ่งเป็นนามแฝงของ ประมินทร์ จารุจารีต นักแสดงชื่อดังในยุคนั้น เข้าฉายครั้งแรกเมื่อวันที่ 1 ตุลาคม 2514 ที่โรงภาพยนตร์เอ็มไพร์ นำแสดงโดย กรุง ศรีวิไล และเพชรา เชาวราษฎร์ นอกจากนี้ยังได้นักมวยไทยชื่อดังในยุคนั้นอย่าง แดนชัย เพลินจิต เจ้าของฉายา จอมปฐพี มาร่วมแสดงในบท ร้อยตำรวจโทศักดาลูกยอด (2514)ลูกยอด ภาพยนตร์เรื่องนี้นับเป็นภาพยนตร์เรื่องแรกในฐานะพระเอกของ กรุง ศรีวิไล หลังจากแสดงเป็นตัวประกอบมาหลายเรื่อง ซึ่งที่มาของชื่อมาจากชื่อพระเอกของเรื่องนี้

 นักแสดง 
 ตัวละคร  นักแสดงกรุง ศรีวิไลกรุง ศรีวิไลผ่องแผ้วเพชรา เชาวราษฎร์สมัย ศรีวิไลโสภา สถาพรฝนไกร ครรชิตเสือม่วงสมพล กงสวรรณแม้นพัชนี อุรารักษ์แป้นทานทัต วิภาตะโยธินก้าน ศรีวิไลเชาว์ แคล่วคล่องแม่นพิศาล อัครเศรณีเสี่ยง้วนบู๊ วิบูลย์นันท์ชุบพิภพ ภู่ภิญโญแป๊ววาสนา ชลากรพันตำรวจโทบานเย็นสุรชาติ ไตรโภคร้อยตำรวจโทศักดาแดนชัย เพลินจิต
# Psammodromus jeanneae
Psammodromus jeanneae เป็นชนิดของกิ้งก่าในวงศ์ Lacertidae ที่พบในภาคตะวันออกของประเทศสเปนและภาคใต้ของประเทศฝรั่งเศส เคยเชื่อกันว่าเป็นส่วนหนึ่งของชนิด Psammodromus algirus แต่ภายหลังพบว่าเป็นชนิดต่างหาก
# กูริอาป็อมแปย์ยุส
กูริอาป็อมแปย์ยุส  เป็นหนึ่งในห้องประชุมที่มีความสำคัญทางประวัติศาสตร์จากสมัยสาธารณรัฐโรมัน กูริอา คือสิ่งก่อสร้างที่ได้รับการกำหนดให้เป็นสถานที่ประชุมวุฒิสภา กูริอาป็อมแปย์ยุสตั้งอยู่ที่ทางเข้าโรงละครป็อมแปย์ยุส

แอล. ริชาร์ดสัน จูเนียร์ ระบุไว้ในหนังสือ A New Topographical Dictionary of Ancient Rome ของเขาเองว่า หลังการสังหารจูเลียส ซีซาร์ เอากุสตุส ไกซาร์ ถอนรูปปั้นขนาดใหญ่ของป็อมแปย์ยุสออกและให้ก่อกำแพงปิดห้อง ริชาร์ดสันอ้างถึงซุเอโตนิอุสว่า ภายหลังห้องนี้ถูกนำไปดัดแปลงเป็นห้องส้วม ตามที่กัสซิอุส ดีโอ ได้กล่าวไว้
# ลูบุนตู
ลูบุนตู (Lubuntu) เป็นการแจกจ่ายลินุกซ์แบบเสรีและโอเพนซอร์ส และเป็นการแยกออกมาอย่างเป็นทางการของอูบุนตู ความแตกต่างหลักจาก อูบุนตูคือใช้สิ่งแวดล้อมเดสก์ท็อปแอลเอ็กซ์คิวต์เป็นส่วนต่อประสานกับผู้ใช้โดยปริยาย แทนที่จะเป็นสิ่งแวดล้อมเดสก์ท็อป GNOME 3 ซึ่งเป็นส่วนต่อประสานกับผู้ใช้โดยปริยายของอูบุนตู
# พระญาณกิตติเถระ
พระญาณกิตติเถระ เป็นพระสงฆ์นักปราชญ์ชาวเชียงใหม่ มีอายุอยู่ราว พ.ศ. 2035–2043 ในรัชกาลพระเจ้าติโลกราชและพญายอดเชียงราย จำพรรษาอยู่วัดปนสาราม (สวนต้นขนุน) ซึ่งตั้งอยู่ทางทิศตะวันตกเฉียงเหนือของนครเชียงใหม่

ท่านเคยไปศึกษาพระพุทธศาสนาที่ประเทศศรีลังกาในรัชกาลกษัตริย์กรุงลังกาปรักกมพาหุที่ 6 และพระเจ้าภูวเนกพาหุที่ 6 (พ.ศ. 1955-2014)  เป็นผู้แตกฉานในพระไตรปิฎก และยังเป็นพระอาจารย์ของพระเจ้าติโลกราช งานที่ท่านรจนาหลังจากสังคายนาพระไตรปิฎกครั้งที่ 8 พ.ศ. 2020 ล้วนแต่เป็นภาษาบาลีทั้งสิ้น

ผลงาน
ท่านนิพนธ์คัมภีร์อักษรธรรมล้านนาภาษาบาลี 12 เรื่อง ดังนี้
 สมันตปาสาทิกา อัตถโยชนา คัมภีร์อธิบายศัพท์และความหมายเรื่อง สมันตปาสาทิกา
 ภิกขุปาฏิโมกขคัณฐิทีปนี แต่งขึ้นใน พ.ศ. 2035 อธิบายความที่เป็นประเด็นปัญหา เกี่ยวกับวินัยสงฆ์ 227 ข้อ
 สีมาสังกรวินัย แต่งราว พ.ศ. 2039 อธิบายเกี่ยวกับสีมาคาบเกี่ยว
 อัฏฐสาลินี อัตถโยชนา อรรถกถาขยายความพระอภิธรรม หมวดธัมมสังคณี ซึ่งแต่งโดยพระพุทธโฆษาจารย์
 สัมโมหวิโนทนี อัตถโยชนา อธิบายความในหมวดวิภังค์
 ธาตุกถา อัตถโยชนา อธิบายความในหมวดธาตุ
 ปุคคลบัญญัติ อัตถโยชนา อธิบายความในปุคคลบัญญัติ
 กถาวัตถุ อัตถโยชนา อธิบายความในหมวดกถาวัตถุ
 ยมก อัตถโยชนา อธิบายความในหมวดยมก
 ปัฏฐาน อัตถโยชนา อธิบายความในหมวดมหาปัฏฐาน
 อภิธัมมัตถวิภาวินี อัตถโยชนา เป็นงานชั้นฎีกาอธิบายความในพระอภิธัมมัตถวิภาวินีว่าด้วย จิต เจตสิก รูป นิพพาน
 มูลกัจจายน อัตถโยชนา แต่งราวปี พ.ศ. 2046–2037 อธิบายตำราไวยากรณ์บาลีชื่อ กัจจายนสุตตะ ซึ่งแต่งโดยพระลังกา และใช้เป็นหลักสูตรบาลีไวยากรณ์มาจนถึงทุกวันนี้
# เดอะไฟนอลเทสตาเมนต์
เดอะไฟนอลเทสตาเมนต์ (The Final Testament) เป็นกลุ่มมวยปล้ำอาชีพฝ่ายอธรรมของ WWE ซึ่งประกอบด้วยผู้นำ Karrion Kross, Scarlett, Akam, Rezar และ Paul Ellering ซึ่งทำหน้าที่เป็นผู้จัดการของกลุ่ม

ไทม์ไลน์
As of  ,
# บี-แฟบ
บรีแอนนา แบรนดี (Briana Brandy; 22 พฤศจิกายน 1990) เป็นนักดนตรีและนักมวยปล้ำอาชีพชาวอเมริกันที่เซ็นสัญญากับ WWE ในฐานะสมาชิกของเดอะไพรด์ภายใต้ชื่อ บี-แฟบ (B-Fab) เธอเคยเป็นหนึ่งในสมาชิกของกลุ่ม Hit Row
# อีฟซง ปาตรีซียู
อีฟซง ปาตรีซียู วาสกงเซลูส ดู นาซีเมงตู (9 ธันวาคม ค.ศ. 1990 –) เป็นนักฟุตบอลระดับอาชีพชาวบราซิลผู้ทำหน้าที่ในตำแหน่งกองหลังให้แก่สโมสรฟุตบอลมหาสารคาม เอสบีที ในศึกไทยลีก 2

 สถิติสโมสร 
อัปเดตจนถึงวันที่ 23 กุมภาพันธ์ ค.ศ. 2016Nippon Sports Kikaku Publishing inc./日本スポーツ企画出版社, "2016J1&J2&J3選手名鑑", 10 February 2016, Japan,  (p. 220 out of 289)

 ผลงานของสโมสร ลีก คัพ ลีกคัพ ทั้งหมด ฤดูกาล  สโมสร  ลีก ลงเล่น  ประตู ลงเล่น  ประตู ลงเล่น  ประตู ลงเล่น  ประตู ประเทศญี่ปุ่น ลีก ถ้วยจักรพรรดิ เจลีกคัพ ทั้งหมด2014กัมบะ โอซากะเจลีก ดิวิชัน 100001010คามาตามาเร ซานูกิเจลีก ดิวิชัน 216200–162201533100–331 อาชีพทั้งหมด4930010503
# คุณปู่คุณย่า ย้อนกลับวัยใสแต่หัวใจยังคงเดิม
คุณปู่คุณย่า ย้อนกลับวัยใสแต่หัวใจยังคงเดิม เป็นซีรีส์มังงะญี่ปุ่น ที่เขียนและวาดภาพโดย คากิริ อาไรโดะ เริ่มออกซีรีส์บนบัญชีทวิตเตอร์ และพิซิฟในบัญชีของเขาในเดือน ตุลาคม พ.ศ. 2562 ต่อมาได้รับการออกซีรีส์คู่ขนานในนิตยสาร Comic Alunna ฉบับรายเดือนของสำนักพิมพ์ Media Factory ในเดือน กรกฎาคม พ.ศ. 2565 ซีรีส์ทีวีอนิเมะที่ดัดแปลงโดยสตูดิโอGekkō ออกอากาศตั้งแต่เดือนเมษายนถึงมิถุนายน พ.ศ. 2567

ตัวละคร

สื่ออื่นๆ
มังงะ
เขียนและวาดภาพโดย คากิริ อาไรโดะเริ่มออกซีรีส์บนบัญชีทวิตเตอร์ และพิซิฟในบัญชีของเขาในเดือนตุลาคม พ.ศ. 2562 ต่อมาได้เริ่มจัดเป็นซีรีส์คู่ขนานในนิตยสารComic Alunnaฉบับรายเดือนของสำนักพิมพ์Media Factory ในวันที่ 13 กรกฎาคม พ.ศ. 2565

Media Factory เปิดตัว(ทังโกบง)เล่มแรกเมื่อวันที่ 22 มิถุนายน พ.ศ. 2563  บทต่างๆ ได้รับการรวบรวมเป็นเล่มทังโกบงทั้งหมด 7 เล่ม ณ วันที่ 16 สิงหาคม พ.ศ. 2566 ซีรีส์นี้จะจบลงด้วยการเปิดตัวเล่มที่ 8

อนิเมะ
ซีรีส์โทรทัศน์ที่ดัดแปลงจากอนิเมะได้ประกาศเมื่อวันที่ 9 สิงหาคม พ.ศ. 2566 ซีรีส์นี้อำนวยการสร้างโดยสตูดิโอ Gekkō และกำกับการแสดงโดย มาซาโยชิ นิชิดะ โดยมี ยูกิ ซูกะวาระ เป็นผู้แต่งบทประพันธ์ของซีรีส์ นากิซะ ทากาฮาชิ เป็นผู้ออกแบบตัวละคร และ โทโมกิ ฮาเซกาวะ เป็นผู้แต่งเพลง  มีกำหนดฉายรอบปฐมทัศน์ในวันที่ 7 เมษายน พ.ศ. 2567 ทางช่อง AT-X และเครือข่ายอื่นๆ เพลงเปิดคือ "Kimi ga Ojiichan Atashi ga Obaachan" ("I am Grandma") ขับร้องโดย โคเรซาวะ ในขณะที่เพลงปิดคือ "Soitoge Yo-Yo!!" (“Married for Life Yo-Yo!!”) ขับร้องโดยชินอิจิโร มิกิและมามิโกะ โนโตะ Crunchyroll ได้รับลิขสิทธิ์ซีรีส์นี้ Plus Media Networks Asia ได้รับลิขสิทธิ์ซีรีส์นี้ในเอเชียตะวันออกเฉียงใต้

การตอบรับ
ในปี พ.ศ. 2563 มังงะเรื่องนี้ได้รับการจัดอันดับอยู่ในอันดับที่ 6 ในรางวัลมังงะถัดไปในประเภทเว็บมังงะ

มังงะเรื่องนี้มียอดจำหน่าย 1 ล้านเล่ม ณ วันที่ 21 ตุลาคม พ.ศ. 2565